OpenLLM-France/wikimedia huggingface dataset:
# Furnez Breiz/Lavarou war meur a dra

| Lavarou war meur a dra | Euz ar Merc’hed hag ann dimiziou ► |
Gwell éo furnez évid pinvidighez
Neb na oar a gavô desk.
Al lestr na zent kéd ouc’h ar stûr Ouc’h ar garreg a rai sur.
Askré glân dioghel éo hé berc’hen.
Ha droug ha mâd A denn d’hé had.
Mouchet mâd hô kôlé bihan, Pé hend-all é pô gaou gant han.
Heûdet mâd hô marc’hik divank, Pé en em veûzi rei er stank.
Ann hini né oar kéd senti né oar kéd gourc’hémenn.
Didalvez éo ha koll amzer Diski ar mâd héb hé ober.
Ann ifern a zô leûn eûz ar vénoziou mâd.
Hennez a venn hennez a c’hall.
Kasid ann éro da benn.
Dén mâd, grit hô sonj
Savid eunn ti pé grid eul lonj.
Seûl kentoc’h Seûl gwelloc’h.
Aliez eûz a furnez A zeû ar gorréghez.
Gand kolô hag amzer É veûra ar mesper.
Strinka ann trébez war-lerc’h ar billik.
Teurl ar bonned war-lec’h ann tok.
Enn nôz é kémérer ar ziliou.
Né kéd gand ann taboulin é vé paked ar c’had.
Ne deûz kéd a énébour bihan.
Né c’hoariit kêd gand al lagad.
Pep kî a zô hardiz enn hé di.
Né ked red tôl mein war-lerc’h kément ki a c’harz.
Komps gand eur sod, red éo gwelloc’h Rei flour gwiniz d’ar moc’h.
Arabad éo lakaad pensel burel oud limestra.
Barnid ar ré all ével ma fell d’éhoc’h béza barned.
Ar c’has a vourr o logota, Hag ar c’hi o koulineta.
Lavaret réer aliez gaou é lec’h gwirionez.
Kant klévet né dléont kéd eur gwélet.
Klask pemp troad d’ar maout.
Ober ann denvad.
Digarez ober al lué.
Em milin né deuz kéd dour awalc’h Évit mala hoc’h arréval.
Digant mignoun éo gwell kaout dour Évit gwin digant ann trétour.
Kared a rer ann trubardérez, Kasoni a zô eûz ann trubard.
Né-d-éô kéd péc’hed némed mâd Mouga ann aer gand hé c’hofad.
Bréton biskoaz Trubardérez na réaz.
Gwaz éo ar véven éghed ar vézéren.
Eur mignoun mâd a zô gwelloc’h évit kar.
Bugalé ar ghéfinianded Gwasâ kérend a zô er béd ; Ha gwellâ ma vint dimezed.
Hévélep tâd, hévélep mâb, Mâb diouc’h tâd.
Mâb hé dâd éo Kadiou.
Janned éo matez Janned, Janned hag hé mestrez a ribod kévred.
Ar mestr mâd a ra ar mével mâd.
C’hoand Doué ha c’hoand dén a zô daou.
Bézâ ann avel é lec’h ma kérô,
Pa ra glaô é gleb atô.
Goudé c’hoarzin é teu goéla, Goudé c’hoari huanada.
O vont d’ar fest c’hui a ganô, O tont endrô c’hui a welô.
Gortozid ann nôz évit lavaret éo bet kaer ann deiz.
Eun dén kré, eun dén kréved ; Eun neuier kaer, eun dén beûzed ; Eun tenner mâd, eun dén lazed.
Diou, teir amzer en deûz ann dén, N’int kéd hével ann eil eûz hé ben.
Dalc’het mâd d’hoc’h ar féiz, dalc’het mâd d’hoc’h hô lézen.
Eur feiz, eur iez, eur galon ! Ar c’hiz gôz, ar c’hiz gwirion !
Eul liser wenn ha pemp planken, Eun torchen blouz didan hô penn, Pemp troated douar war c’horré, Sétu mâdou ar béd er bé.
Avel, avelou, holl avel.
# Furnez Breiz/Ghiriou

| ◄ Euz ar vroiou | Ghiriou | ► |
Alleno. — Mâd é kélen é peb amser. Aot Red, — Dré ar môr. Bôd-Déru. — Berped krenw. Bois-Guéhenneuk. — Karantez ha guirionez. Breiz. — Kent mervel.
Kamereu. — En kichen rei, é ma kéméret. Charruel. — Kalonek a drec’h beb tra. Kastel. — Da vâd é tui. Koat-an-Skours. — A galoûn vâd. Koet-Ivi. — Bépred. Koet-Kelven. — Béza é péoc’h. Koetudavel. — Réd é vé. Déogher (Ann). — Dléed éo guir d’ann déogher. Drének. — Né zeûz pesk héb bé zréan.
Doujet (Ann). — Dén a galon a zô doujet.
Gaédon. — Pa zoun ar c’horn, é saill ar gaédon.
Jentil Koad-ann-Froter. — Jentil d’ann holl.
Gonidek (Ar). — Ioul Doué.
Guern-Izak. — Péd bépret. Haleg-Goat. — Ker guenn hag haleghek. Huon-Kérések. — Endra badô, birvikenn...
Huon-Ker-Madez. — Ataô, da virvihen. Kcr-Aéred. — Pa elli. Ker-an-Gaen. — Laka évez. Ker-an-Réz. — Réz pé bar. Ker-Aôt-Red. — Martézé. Ker-Goet. — E kristen mâd mé bév an Doué.
Ker-Jar. — Réd éo mervel. Ker-Lec’h. — Mar c’har Doué. Ker-Louel. — Araok ! Araok ! Ker-Mavan. — Doué araok. Ker-Réd. — Tével hag ober. Ker-Roz. — Graz ha spéret, Ker-Saôzon. — Préd éo, préd éo,
Kerou-zéré. — List ! List !
Léz-Kiffiou. — Kémer ar c’hoad, ar les ar c’hiffiou.
Mesanven. — Emé-t-hu. Molak. — Grik da Molak ! Névet. — Pérag ? Park-Skaô. — Amzéri. Pen-ann-Koet. — A bép pén lealded, — Hag ivéz : En diavez. Pen-Guern. — Doué da Guentâ.
Pen-C’hoet. — Réd éo. Pen-Marc’h. — Prest vé. Portz-Moguer. — Var vôr ha var zouar. Kélen. — E péb amzer kélen.
Richard, Aotrou Ker-Iann. — Karet Doué, meûli Doué, énori Doué. Riou. — Mud oud é ? Rodellek. — Mâd ha léal. Rouazle. — Sel pétra ri. Rouz (Ar). — Pé brézel, pé karantez. Salaun. — Guir ha léal. Trédern. — Ha souez vé ? Trévou. — Pa garô Doué.
# Unekved pennad — VII

| ◄ Aïn-Karim (Sant-Yan-ar-Mene). — Ar Werc’hez e ti he c’hinitervez Elizabet | Sant Yan Vadezour a deu war an douar ; eur burzud. — Levenez d’an holl ! | Aïn-Karim, Gwengamp ha Lanrodek. — Dour frank ! — Distro eo pautred Jeriko ► |
Prest goude e teuaz Elizabeth da c’henel he bugel, eur pautrik bihan. Pesort hano ’vo roet d’ean ? « Zakari, emichans, hano e dad, » eme ar gerent hag an amezeien. — ’Vo ket, ’vo ket, eme e vamm : Yan eo a vo hanvet. » Ze na blije ket d’ar re all. Hag i o *wignal da Zakari, a oa mut : « Pesort hano ’n efo ho mab ? » Heñ a skrivas war eun daulennik : « Yan a vo e hano. » Souezet e chomjont. Setu aman ’vit-se kaeroc’h : raktal e tistagaz teod Zakari, hag a hadkrogaz da gomz, ’n eur veuli an Au. Doue. Ar wech-man ec’h euz spont enne ; ’n em zellet a rænt an eil egile, ’n eur laret, « C’hw’ istim petra e vo ar bugel-man ? Sur mad, eman dorn Doue warnan ’vit hen binnigan. »
Zakari, heñ a ouie ze anat, sklerijennet ma oa d’e dro gant ar Speret-Santel, hag hen disklerian a reaz dioustu ’n eur laret ar c’homzo a ganer ’barz ar c’hantik « Benedictus ». « Ra vo binniget an Autro Doue, emean, pan eo deut da welet ha da brenan e bobl Israel, herve ar promese an euz græt d’hon zado dre c’heno e brofeted zantel. » Ha goude, ’n eur zistrei ’trezek ar bugelik : « Ha te, emean, te ’vo da hano : profet an Hini a zeu deuz krec’h : rag kerzet a ri ’n e rauk evit ober d’ean e hent. »
Ha mar gomze an tad evelse deuz e vugel, n’eo ket dre lorc’h : kredin a ræ e oa deut er bed ar Zalver a oat o c’hortoz aboue pevar mil vla ha ne oa Yanik nemet e bautr-a-rauk.
Bras dispar e oa al levenez a gargaz neuze kalono an dud a glevaz an *hevelep komzo : n’halle ket dudiusoc’h neventi bean digaset d’ê.
Hirie zoken, goude ’zo naontek kant vla ’boue ganedigez zant Yan Vadezour, e kemeromp lod en o joa pa *verzomp eur gouel en enor d’ei, ar bevared war-nugent a viz Even. Ha setu deut da wir ’pez a lare an æl Gabriel da Zakari ’barz an Templ : « Eur bern tud a vo laket stad enne gant ganedigez ar bugel-ze. »
# Unan-a-tregont Cantic. Var an actou goude ar Gommunion

Oberennoù damheñvel pe handelvoù all zo ivez, gwelout Me a gred fermamant emâ presant.
| ◄ Tregontvet Cantic. Evit en em excita da garet Jesus e poent ar Gommunion | Unan-a-tregont Cantic. Var an actou goude ar Gommunion | Eil-a-tregont Cantic. Guers an ene devot ► |
* Me a gred fermamant emâ presant enon-me
* Ho Corf sacr, va Jesus, gant ho coad hac oc’h ene.
* Rac-se me oc’h ador gant respet, va Salver,
* O c’hanaout e zouc’h sur va Doue, va C’hrouer.
* Allas ! va Redemptor, biscoas ne meus meritet
* E vigen guenec’h-hu er fæçoun-mâ bisitet ;
* Penaos oc’h eus-hu bet quement à drugares
* Da zont en ûr preon vil leun à vreïnadures ?
* Ne doun nemet pec’het, lousder, hac impurete ;
* Ne doun nemet un néant e presanç ho Majeste ;
* Penaos e c’houffen-me anaout eta nepret
* Ar vadeles estranch oc’h eus-hu em andret ?
* Couscoude m’en em offr gant ûr guir humilite
* D’ho servicha, va Mestr, ato gant fidelite ;
* Me ro deoc’h va c’halon quer couls ha va speret,
* Evit songeal ennoc’h ac evit ho caret.
* Ya, va Zad divin, m’ho car à greis va ene,
* Ha moyennant ho craç ho carin pelloc’h ive ;
* Me choasse quent mervel, eguet ma tilessen
* Ho carantes santel, o terri o lèzen.
* C'hui eo va oll desir, c’hui eo va oll esperanç ;
* D’oc’heul ha d’ho caret roït din ar berseveranç ;
* Na bermetit biquen, va Salver truezus,
* E teuen da goumeti nep seurt pec’het grevus.
* Evit na vezin mui diouzoc’h dispartiet,
* Grit ma fæzin ar c’hic, ar bed hac an drouc-speret ;
* Abalamour dec’h-hu me renonç à vremâ
* D’ar plijadurou all a gaveur er bed-mâ.
* Laquit en ancounac’h va fec’hejou tremenet,
* Ha roït din anezo em c’halon ûr guir regret,
* Grit ma resistin ferm ous an dentacion,
* Ha ma tiouallin guëll ous an occasion.
* Rac-se pliget gueneoc’h sellet ouzin à drues,
* O reï din assistanç ha nerz em sempladures,
* Ma ellin gant courach trec’hi an ell viçou
* Dre voyen ar pratic eus an oll vertuziou.
* Etre ho taouarn sacr en em lacan, va Jesus,
* Pa zoun prenet guaneoc’h dre hoc’h oll goad precius ;
* Cunduit va c’hamejou bete va zremenvan,
* Ha deut en articl-se d’am difen ous Satan.
* Hoguen grit a-vremâ din va-unan ma varvin,
* Evit doc’h-hu ebquen hivisiquen ma vevin ;
* Chomit guanên, Autrou, ha nam dilesit quet
* Quen a vezin guaneoc’h eürus en êe rentet.
* O va redemtor quer, p’eur en ho Rouanteles
* E canin-me dec’hu meuleudi gant oc’h Æles,
* Evit an drugares hac evit ar favêr
* Oc’h eus er Sacramant exercet em c’hêver ?
# Unekved pennad — I

| ◄ Diabarz mouster ar Groaz-Zantel. — Skol-vicherio Sant-Per. | Eil gweladen da leandi ar Garante ; biskoaz kement all : luz Lanrodek | Eur gentel vrezonek ► |
D’ar merc’her, an unekved a Wengolo. — Mad aoalc’h eo bed ma nozvez. Goude bean oferniet ouz auter ar Groaz, en iliz ar Be Santel, e tistroan da di leanezed ar Garante gant an Au. Neumager, an euz c’hoant da welet hirie ’pez am euz gwelet-me dec’h d’abarde.
Hadgwelet a reomp ar memes rummo bugale, kement a stad hag a zouez en Au. Neumager ’vel ma oa ennon dec’h. Me-ma-unan, e ti ar bautredigo krenn, e tigoue d’in chom estlammet. Setu aman perag ha penauz.
’Keit ma oa monsik maman Sion o tibri e damm bara ’n eur dibluskan ha ’n eur chakat kakaouet, e kinnigaz al leanez d’imp diou pe daer gakaoueten « Daret, emei, autrone, ha tanvaet ». Ha pa hon deuz græd d’ê eun tanva. « C’hanta, emei, penegwir ec’h oc’h ho taou euz Breiz, ’gavet ket o deuz ar freuz-ze blas luz ho pro ? — Geo avad, emeon. Mes, ma C’hoar, daoust ha c’hwi ac’h anavefe blaz al luz ? — Ya laouen, ha pell ’zo. Me ’zo bet meur a wech o lusa en Koat Malane hag en eur c’hoat bihan all a zo war hed taul da Lanrodek… — Lanrodek ! ma C’hoar ; ’gredan biken e vec’h bet c’hwi en Lanrodek… — Geo ’vad, ha meur a zevez am euz tremenet eno, — C’hw’ istim ’ta ? Na pelæc’h ? En ti biou ? Laret d’in, rak me ’zo euz a Lanrodek. — En ti Julian Kero, a dalc’he eur c’hovel war hent ar bourg. ’Larin ket d’ac’h, avad, pesort keriaden e oa e hini, o vean he deuz eun hano brezonek, ha n’anavean ket ar brezonek. — Kersteün, pari ? — Ya just, ha c’hoaz e zo e-kichen eur c’hoadik ec’h er ennan da lusa da gouls pardon Gwengamp ? — Ya, ya ; koadik Ar Veuzit, Mes bet oc’h eta en pardon Gwengamp ? — Ya, kent dont d’ar gouent, ec’h æn kazi bep pla da welet an Itron Varia Wir-Zikour, ha gwech e-bed na zistroen d’ar gær hep mont da welet ar Geroed da Lanrodek. - Ha penauz e hellec’h-hu hanvout an tiegez-ze ? — ’Toue sur, map henan an ti-ze, Julian, a oa deut da chom da Staul, hag a zimezas d’eur c’hoar d’in. — Fe, ya ’vad : breman ’welan sklær ho toare. Ma ! birviken n’am ije kredet kaout aman, en Jeruzalem, eul leanez euz a Staul, Dreist-holl eul leanez hag he dije komzet d’in deus ma farrouz Lanrodek. »
Eur pennadik e choman c’hoaz da gomz gant C’hoar Mari-Gatel, pell aoalc’h evit dont da c’houzout pe doare eo hini e zud. He zad, d’ean an hano a Vaheaz, a zo c’hoaz beo ha laouen gant e bevar-ugent vla. He mamm a zo neve varo, C’hwezek breur pe c’hoar he deuz bet. ’Vel ma weler, eun tiegez a zoare.
# Unan-varnuguent Cantic. Enep an excusou vean eus an doueryen-doue

Oberennoù damheñvel pe handelvoù all zo ivez, gwelout Var ho poan quemeret.
| ◄ Uguenvet Cantic. Enep al leou-douet, jarneou, sacreou, goal langach | Unan-varnuguent Cantic. Enep an excusou vean eus an doueryen-doue | Eil-varnuguent Cantic. Guers ar Bassion ► |
* Var ho poan quemeret,
* Toueryen, e pretantit
* Escusi ho pec’het ;
* Allas ! lourd en em droumplit ;
* Countroll da ziminui
* Maliç pec’hejou’n dud,
* E c’hresqi mui-ouc’h-mui
* A ra’r goall habitud.
* Fallout a ra deoc’h c’hoas
* Caout escus en ho coler ;
* Mès ho jarneou so goas
* Pa jarneit dre ituper$^{[sic]}$ ;
* Ho coler zo ur pec’het,
* Pec’het all ho charne ;
* Doubl eo-ta ar c’hrevusdet,
* Hac ar pec’het neuze.
* Ma sounche deoc’h e veac’h
* Escuset dre exemplou
* An dud all a gleffac’h
* Sujet d’ar mêmès comzou,
* Allas ! null eo oc’h escus ;
* Exemplou an dud fall
* Biscoas n’o doue ar vertus
* Da escusi den all.
* Ur circonstanç neves
* Da beur gresqi ar pec’het,
* E zeo mêmès hounnes
* Ar goal exempl zo roet.
* Goal exempl eh ur c’harter,
* Ouc’h e guntunui
* A ra hed an oll amzer
* D'ar viç perpetui.
* Da souten oc’h escus,
* Martese e pretantit
* Ne de quet quer grevus
* Al langach a livirit,
* Abaoue p’eur, va Doue,
* Eo eta permettet
* Blasphemi ho Majeste
* E doare tud daonet ?
* Me gret e lavarot
* E jarneit hep e sonjeal ;
* Pe c'hoas ec’h ajoutot
* Ne songit nemet farçal ;
* Ne dleit-hu quet a zevri
* Sounjal en ho comzou ?
* Hia c’hui falfe deoc’h c’hoari
* Divar goust an Autrou ?
* Facil, un escus all
* Eo nemet estropia
* Ne rit ho comzou fall
* Dre an anter peurvuya,
* Mès pa zint en o antier
* Termenyou direspet,
* Perac eus à anter-guer,
* D’ho Toue o lavaret ?
* Diouc’h oc’h esperianç
* Barnit a c’hui ve countant
* Ma teue en ho presanç
* Ur re bennac insolant
* Dre dreus-gomps d’ho maltreti,
* Pe dre langachou cûz,
* C’hui ouffe e suporti,
* Na caout mad e escus ?
* Ous an traou ho tyès ;
* Eme c’hui, e jarneit ;
* An Autrou Doue jamès
* Offansi ne bretantit.
* Oguen m’er goulen ouzoc’h,
* Ha rèsounapl e ve,
* Pa raï traou all poan deoc’h,
* Mont d’attaqui Doue ?
* Oguen e droug ebet,
* C’hoas, eme c’hui, ne songit ;
* Ha rac-se n’ouffet quet
* Blam ar pez a livirit ;
* Mès, ho compzou-seulamant
* Hep goal intancion,
* N’int-hi quet compzou chocant,
* Dign à bunicion ?
* Teir gueich èn un nosves
* Gueichall Per a jarneas ;
* Ar rest eus e vues
* D’e dri jarne e vouëlas ;
* Penaos-ta cridi goude,
* Jarnëer revoltet,
* E cant ha cant mil jarne
* Ne ve pec’het ebet ?
* Inutil bras eo
* Clasq escuzou davantach,
* Den sur ne approuvo
* Ho charneou, ho koal langach ;
* N’eus mui nemet ur voyen
* Evit beza divlam ;
* Cheinch hac ober pinigen
* Eus ho langach iffam.
* O va zeaud, gouëz ervad
* Oud crouet gant va Doue
* Evit trugarecât
* Ha meuli e Vajeste ;
* Evit goulen e c'hraçou
* Amâ var an douar,
* Ha cana meulodiou
* Da jamès èr c'hloar.
* Music melodius
* A gan ar Sent er joa,
* Va langach outrajus
* Am rent indign d’ho cana :
* Mès à hiryo m’er promet,
* Biquen mui, va Doue,
* Eus va fenn ne vez clevet
* Na mallos, na jarne.
# Unekved pennad — III

| ◄ Eur gentel vrezonek | Penauz e ve zikouret ar bevien en Jeruzalem : ar glaskerien | ’Vit ar bevien mezuz : Breuriez Sant-Visant a Baul. — Diou Vreuriez dorn ouz dorn ► |
Pa gomzan a ziskwiz, na laran ket e ven en sell da chom heb ober netra. Oh ! nan. Poanial am euz d’ober, ha kalz ; n’eo ket, avad, gant ma diouhar, gant ma fluen eo. C’hoant ganin da delc’hel envor euz ar pez a zigoue ganin dre-aman, e fell d’in lakât eun draik bennag dre skrid : daoust pegen nebeud a skrivin, e kavo ennan ma spered harp aoalc’h evit harz ouz an ankoua.
Hirie, da c’hortoz kreiste, e fell d’in rei d’ar paper ’pez am euz gwelet aboue dec’h, ha ’pez ec’h on deut da c’houzout an deio-man diwar-benn an obero a garante a rer en Jeruzalem.
’Vel am euz bet an tu d’hen laret ouspenn eur wech beteg-hen, ’leiz a dud ezomek a zo dre aman. Lakomp ’nê en tri rum : ar re baour, ar re emzivad, ar re glanv.
Ar bevien, na ver ket ’vit ’niveri anê ; kement emaint ! Darn anê (ar peurvuian), a zo paour dre o *goall. Na n’int nemet tud didalve, *kertri d’ê da labourat, — da finval zoken. Hag a viskoaz eo bet kont evel-se er vro-man. Herve eul lavar koz « gwelloc’h eman ’nen en e goaze ’vit en e zav, gwelloc’h en e c’hourve ’vit en e goaze, gwelloc’h en e gousk ’vit en e c’hourve, gwelloc’h en e varo ’vit en e gousk. » C’hwel aze doare-komz an Turked. ’C’hanta ? *klotan ’ra gantan o doare-bevan. Penauz neuze na vije ket o bro, bro ar baourante ?
Bean ’zo anê koulskoude ha n’int ket paour dre o goall. Diskrapan a reont euz o gwellan : o bolante vad, ’vit-se, a dalv d’ê nebeut a dra : ’liez a wech n’o deuz ket læc’h d’implian n’ei, o vean m’eo divalo kaer al labour douar, ar c’honverz hag an holl vicherio.
Pevien Jerusalem a zo klaskerien an darn-vuian anê, da vihanan pac’h ouzont e zo arru en o c’hær pelerined euz ar broio kristen, ha dreist-holl euz Bro-C’hall. Neuze ’ve karget ar ruio gante. Ha pegen tagus int ! Kaer ho po tremen dirake dizeblant, pe *wignal d’ê n’ho peuz netra da rei, bepred e talc’hfont da heuilh anoc’h, mar o deuz diouhar vad, pe da vihanan da huchal warnoc’h gant ar vouez skrijuz, ’n eur derri d’ac’h ho penn gant o « Bakchij ! »
Na po peuc’h e-bed ken ho po roet da bep-hini e wennegig. Bo c’hoaz memez tra, mar peuz eun tamm bara, pe eun tamm kik pe eur freuzen bennak da lakât er gelornik c’houarn-gwenn ac’h astenner d’ac’h a-wejo.
# Unekved pennad — II

| ◄ Eil gweladen da leandi ar Garante ; biskoaz kement all : luz Lanrodek | Eur gentel vrezonek | Penauz e ve zikouret ar bevien en Jeruzalem : ar glaskerien ► |
Epad ma tivizen er c’his-se gant C’hoar Mari-Gatel, an Au. Neumager a dride, gant ar stad a oa ennan. Ar vugaligo, int, a oa sard ive hag a zeblante heuilh hon c’hauzeaden gant plijadur. Rak kreñv aoalc’h ec’h int war ar gallek evit hon intent.
Hag ar zonj o tont d’in, pa welan ’nê ken dihun, da zeski d’ê eur gir brezonek bennak. Kentan gir a roan d’ê da zizrevel eo Lanrodek. — Dont a ra gante biskoaz a vravoc’h. « Laret breman « Gwengamp ! » Eun tammik eo startoc’h da zont : dont a ra koulskoude ’benn an daerved pe ar bederved gwech. — Ha breman : « Itron Varia Wir-Zikour. » Ouspenn eur wech e renker ive mont d’ar girio-man, ’balamour d’al lizeren r a zo peder gwech enne, ’Vit he distagan, e renkont lakat ’nei da zon dreist ar re all. — Ha breman : « Autro. — Autro Neumager. — Autro Le Clerc. — Ma zad. — Ma mamm. — Bara. — Kik. — Kenavo. » Ar gir divezan eo a blij d’ê ar muian. Ha pa deuomp da gimiadi oute hag ouz o leanez, e laront hag ec’h adlaront d’imp hep skwizan : « Kenavo ! Kenavo ! »
N’eo ket bet ankouaet hon c’hentel gant ar grennardet, herve ’pez an euz konted d’in aboue an Au. Ar Gof, person Gwengamp, a zo bet o welet ’nê eur bla ’n hon goude. Pan erruaz e-touez ar vugale, ar re-man, deut da c’hout e oa euz Breiz-lzel hag euz Gwengamp, a zispakaz d’ean, rez ha distag, ar girio o devoa disket ar bla ’rauk. Chom a reaz batet, rak na oa ket en gortoz a ze : al leanez, ’vit-se, a zisplegaz d’ean ’pez am euz displeget aman d’am lennerien, ha setu æt e eston endro.
Kement-man a ziskoue e zo dalc’h en spered an Arabed bihan, hag ive kalon en o c’hreiz. Mar n’o deuz ket ankouaet o c’hentel, eo marteze ’balamour n’int ket bet ankouaet gant o c’hentellerien o deuz kaset d’ê o dero mad da vare an de kentan ar bla.
’C’hoaz o defo ha gant ar Vretoned a zo bet en Jeruzalem, ha gant ar re a zo da vont di.
Goude bean bet o « c’henavo », ec’h a an Au. Neumager ha me da welet ar zal e ve louzaouet enni an dud gouliet gant leanezed ar Garante, hag hon deuz komzet diouti aboue dec’h.
Ac’hane o tistroomp d’ar gær, abred aoalc’h evit ober eur vrao a ziskwiz.
# Ronde (6)

| ◄ Ronde | Ronde | Ronde ► |
# Ronde (8)

| ◄ Ronde | Ronde | Ronde ► |
# Ronde (1)

| ◄ Digotin | Ronde | Ronde ► |
* Troik meo, bara-lez ;
* ’Nn hini goueo c’haï e-mez.
# Ronde (10)

| ◄ Ronde | Ronde | Bal ► |
# Ronde (7)

| ◄ Ronde | Ronde | Ronde ► |
# Ronde (5)

| ◄ Ronde | Ronde | Ronde ► |
# Ronde (2)

| ◄ Ronde | Ronde | Plac’hig ann Douar-Newe ► |
* Barzig ha barzig a Goneri
* Ari mab ar roue gand daou pe dri,
* Gand eur bagad a bichoned,
* Ru ha gwenn ha violet.
# Ronde (3)

| ◄ Mélopée des Mystères et des Drames | Ronde | Bal ► |
# Rom

| ◄ Er Peskour ag en Etel | Rom | Chonj a vugaléah ► |
18 Kala-gouyan 1840.
* Me garehé, Rom, ha kannein ;
* Mæs ha kannein ne hellan ket !
* Ne hellan nameit ha kârein
* Drès kement tra a zo ér bed !
* Pe ne gârehen ket Roma,
* Petra a gârehen enta ?
# Ronde (4)

| ◄ Passe-pied | Ronde | Ronde ► |
# Tro

| ◄ Ronde et Jeu | Tro | Ann Andouillen ► |
* Plac’hig euz ann Douar-Newe
* Ladira la la la la la
* Plac’hig euz ann Douar-Newe,
* Hag en e brao bean aze ?
* — Braoig awalc’h en em gavfenn
* Ladira…
* Braoig awalc’h en em gavfenn,
* M’vije gan-in ’nn hini garjenn.
* ’Man hoc’h hini war ann dachen.
* Taped ho tornik war he benn.
* — ’Man ket ma hini ’barz ar vro,
* Gant sort azo me dremeno.
* Aman zo eunn torkad dizorc’hen,
* Kemer unan war ann dorchen.
* — Huel ann heol e beg ar gwe ;
* Roed d’in eur pok en amitie.
* — C’houi ’po unan ha daou, ma ve,
* Ha keit ma bado hon bue.
* TRO
* (Eil kentel)
* Piac’hig euz ann Douar-Newe
* Ladira la la la la la
* Plac’hig euz ann Douar-Newe,
* Hag en e brao bean aze ?
* — Madik madig en em gavan,
* Ma ve gan-in ’nn hini garan,
* — Choazed ha kemered ho c’hoant :
* Bean zo eunn torkad reo goant ;
* Med bean zo ’nn torkad dizorc’hen,
* Hag ho dispartia vo red.
* Med kent evid en em gouitat,
* Vo red pokat a galon vad ;
* Vo red pokat a galon vad :
* Eur pokik d’ehi a galon vad ;
* Eur pokik d’ehi a c’hiz newe,
* Ha lezd hi eno goude-ze
Chanté par Perrine Hélo, couturière, et Katel Le Meur, blanchisseuse, de La Roche-Derrien.
* ↑ Kentel — leçon, lecture, version.
* ↑ Brao — beau : le diminutif braoïk est intraduisible.
* ↑ Madik-madig, double positif, qui équivaut au superlatif : impossible de l'exprimer, à cause du diminutif ik. (V. braoik dans la version précédente.)
* ↑ Lezd, par contraction pour lezed.
# Trogadek

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Trogadek, gant Fañch an Uhel ;
* Trogadek, gant Maurice Duhamel
# Troiad an Eginane

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Troad an eginane (1867)
* Troad an eginane (1883)
Sellet ivez ouzh : Aguilaned er blai nehue, dastumet gant Jean-Mathurin Cadic
# Trogadek (Duhamel)

Oberennoù damheñvel pe handelvoù all zo ivez, gwelout Trogadek.
| ◄ Ar Plac’hig hag ine he mam | Trogadek | Ar Gernez ► |
* Aboue m’eo maro Trogadek,
* Den en e di n’en eus padet,
* Den en e di n’en eus padet.
TRADUCTION. — Depuis que Trogadec est mort, — Personne n’a pu durer dans sa maison (bis).
Chanté par Maryvonne Le Flem, Port—Blanc.